रुपनी गाउँपालिकाका किसानलाई परिचयपत्र
सप्तरीको रुपनी गाउँपालिकाको ३९ जना किसानलाई वर्गीकरणसहितको किसान परिचयपत्र वितरण गरिएको छ । किसान परिचयपत्र वितरण गर्ने जिल्लाकै रुपनी पहिलो पालिका बनेको छ ।
ललिता साहवोदेवर्साइन (सप्तरी),  जेठ २६ गते । सप्तरीको रुपनी गाउँपालिकाको ३९ जना किसानलाई वर्गीकरणसहितको किसान परिचयपत्र वितरण गरिएको छ । किसान परिचयपत्र वितरण गर्ने जिल्लाकै रुपनी पहिलो पालिका बनेको छ ।जग्गाको क्षेत्रफल, आर्थिक हैसियत, परिवारको सङ्ख्यालगायतको मापदण्डको आधारमा ठुला, मध्यम, साना तथा भूमिहीन सीमान्तकृत मजदुर किसान गरी रुपनी गाउँपालिकाले यहाँका किसानलाई चार तहमा वर्गीकरण गरेको छ । बाँकी तीन हजार नौ सय ९९ घरधुरी किसान परिवारलाई नै किसान परिचयपत्र वितरण गरिएको गाउँपालिकाका सूचना अधिकारी जामुनकुमार दासले जानकारी दिनुभयो ।मलखाद राष्ट्रियको समस्या हो र यसको समाधानमा तीनै तहको सरकार गम्भीर बन्नुपर्छ । आगामी बजेटमा यहाँका किसानको लागि गुणस्तरीय जीवन निर्वाह सहितको महत्पूर्ण योजनाहरू ल्याउने रुपनी गाउँपालिकाका अध्यक्ष दिनेशकुमार यादवले बताउनुभयो ।कृषिको नाममा नीति बनायौँ, योजना ल्यायौँ, तर वास्तविक किसानको दैलोसम्म सरकारको सेवा सुविधा पाएनन् । निम्नस्तरका किसानको जीवनस्तर माथि उठाउन र कृषकको मर्यादित जीवनको परिकल्पनालाई अव यथार्थमा परिवर्तन गर्नुपर्छ, कृषक समूह महासङ्घको सदस्य जीवन्ती पौडेलले बताउनुभयो । 